Az apartman kapásból az állomás mellett, egy egészségügyi központban helyezkedik el az első emeleten. Elsőre majdnem bementünk a fogorvoshoz aki épp mellettünk rendelt, de gondolom megszokták az eltévedt turistákat úgyhogy eligazitottak a szobánkhoz :) Ezt félretéve, a hely napközben elég csöndes, mivel szerencsére nem az állomás felé néz. Belülről rendkivül szépen megcsinált a lakás, egyedül az erkély puritán kissé, de a kilátás mindenért kárpótol. Filipe és a kollégái rendkivül segitőkészek voltak, nagyon jól tudunk kommunikálni online, elintézni a be és kijelentkezést, csomagok megőrzését, stb, pedig elég hektikusan alakult a napunk.